section_heading: Radnja
paragraph_text: Uskoro sve tri nađu bunker s Dharma logom na vratima. One uđu u njega, a čini se da je bunker napušten. U njemu Claire nađe sobu sličnu onoj iz njezinih sjećanja, dok Kate istražuje druge prostorije i uskoro otkriva svlačionicu. Nakon što otvori jedan ormarić u njemu pronađe rastrganu odjeću te kutiju u kojoj se nalaze šminka, ljepilo i brada - svi oni dijelovi koje je Mr. Friendly imao na sebi tijekom njihovog prijašnjeg susreta. Claire pronalazi frižider u kojem se prema njezinom sjećanju nalazilo cjepivo; sada je frižider prazan. U tom trenutku prisjeti se tinejdžerice (Tania Raymonde) koja ju je spasila iz bunkera govoreći joj da ostali pripadnici njezine grupe žele uzeti njezino dijete i ubiti ju.